אברהם אליגרי

הרב אברהם אליגרי היה רב בקושטא ומחבר פירוש לב שמח על ספר המצוות לרמב"ם.

תולדותיו 
נולד בשנת 1557 לערך בקושטא, וגדולי הדור התכתבו עמו בהלכה, ביניהם רבי משה בנבנישתי, מחבר ספר פני משה, רבי חיים אלפאנדרי הזקן מחבר ספר מגיד מראשית, עמו התווכח ויכוח גדול בנושא סבלונות. בפולמוס הנפיחה צידד ברבי עזריה יהושע שעמד כנגד רבי יוסף איסקפה והיקל כדעת רוב רבני שאלוניקי וכנגד דעת רבני קושטא. נודע בעיקר בזכות חיבורו החשוב על ספר המצוות להרמב"ם.

נפטר בשנת התי"ב (1652).

משפחתו 
חתנו היה רבי לוי טילייו, שהתכתב בהלכה עם חכמי דורו.

ספריו 

 לב שמח (קושטא ה'תי"ב; לב: כי נקשרה אהבתו ברמב"ם, אליגרי בלאדינו: שמח) על ספר המצוות לרמב"ם, שמטרתו העיקרית היא ליישב את השגות הרמב"ן על הרמב"ם. יצא בשנת פטירתו על ידי חתנו, שכותב בהקדמה לספר:

 שו"ת מהרב בעל לב שמח (שאלוניקי תקנ"ג) - חיבור עצמאי ובו חמישים ושש תשובות של הרב אליגרי.
 הגהות על הטור (בכת"י) - כך לפי עדות החיד"א
 ספר דרושים (בכת"י)

לקריאה נוספת 
 גיליון מוריה, עמוד כח, אלול תשנ"ט
 שם הגדולים מערכת גדולים אות א [יח] מהר"ר אברהם אליגרי

קישורים חיצוניים 
 
 לב שמח, גישה מקוונת באתר הספרייה הממלכתית של רוסיה
 
 שו"ת מהרב בעל לב שמח, גישה מקוונת באתר הספרייה הממלכתית הרוסית

הערות שוליים 

רבנים: אחרונים
איסטנבול: רבנים
מחברי ספרי שו"ת: ראשוני האחרונים
רבנים טורקים
האימפריה העות'מאנית: רבנים
רבנים ספרדיים
ספר המצוות לרמב"ם: פרשנים, מתרגמים ומהדירים
מחברי ספרי דרוש
פרשני הטור